《宣德丙午扈驾巡边途中感兴 其一》
明代·杨溥

膏车度重关，重关路漫漫。两厢既充轫，四牡何盘桓。

翘首望前{車丸}，迢迢不可攀。任重难为力，临歧发长叹。

作者简介：（1372—1446）明湖广石首人，字弘济。建文二年进士。授编修。永乐初，侍皇太子为洗马。十二年，太子遣迎帝迟，帝怒，系狱十年。在狱中读经史诸子数周。仁宗即位，释出，擢翰林学士，进太常卿。宣宗即位，召入内阁，与杨士奇等共掌机务。迁礼部尚书，学士值内阁不变。英宗正统三年进武英殿大学士。与杨士奇、杨荣共辅政，时称三杨。时谓士奇有学行，荣有才识，溥有雅操，皆人所不及。后荣与士奇相继卒，溥孤立，王振益用事。卒谥文定。